ଟେପଲିଜୁମାବ, ଏକ ବେପାର ନାମ ଜିଏଲ୍ଡ   ହେଉଛି ଏକ ଔଷଧ ଯାହା ପ୍ରାରମ୍ଭିକ ମଧୁମେହ ଟାଇପ ୧ରେ  (ଆଇସଲେଟ୍ କୋଷରେ ଥିବା ଆଣ୍ଟିବଡି) ବ୍ୟବହୃତ ହୁଏ, କୌଣସି ଲକ୍ଷଣ ନ ଥିବା ଅସ୍ୱାଭାବିକ ରକ୍ତ ଶର୍କରା ସ୍ତର, ରୋଗ ଲକ୍ଷଣର ପ୍ରଗତି ହ୍ରାସ କରିବାକୁ ଦିଆଯାଏ  । ଅତି କମରେ ୮ ବର୍ଷ ବୟସର ରୋଗୀଙ୍କ ନିମନ୍ତେ ଏହା ବ୍ୟବହୃତ ହୁଏ । ଏହା ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ରାସ ଏବଂ ସ୍ୱଳ୍ପ ଶ୍ୱେତ ରକ୍ତ କଣିକା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ସାଇଟୋକାଇନ୍ ରିଲିଜ୍ ସିଣ୍ଡ୍ରୋମ, ସଂକ୍ରମଣ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହାଟି ଲିମ୍ଫୋସାଇଟରେ ଥିବା ସିଡି୩କୁ  ( 3) ଅବରୋଧ କରିଥାଏ  । ବିଶ୍ୱାସ କରାଯାଏ ଯେ ଏହା ପାନକ୍ରିଆସ୍ ବିଟା କୋଷର ଆକ୍ରମଣ ହ୍ରାସ କରିଥାଏ। ୨୦୨୨ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଟେପଲିଜୁମାବ ଅନୁମୋଦିତ ହୋଇଥିଲା । ୨୦୨୨ ମସିହା ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନାହିଁ । ଦୁଇ ସପ୍ତାହ ଚିକିତ୍ସା ଖର୍ଚ୍ଚ ୨୦୨୨ ସୁଦ୍ଧା ଯୁକ୍ତରାଷ୍ଟ୍ରରେ ପ୍ରାୟ ୨୦୦,୦୦୦ ଡଲାର ଥିଲା ।